Κλειστό Γυμναστήριο Λαμίας «Χαλκιοπούλειο»

Το Κλειστό Γυμναστήριο Λαμίας «Χαλκιοπούλειο» αποτελεί τμήμα του «Δημοτικού Αθλητικού Κέντρου (ΔΑΚ) Λαμίας», στην πρωτεύουσα του Νομού Φθιώτιδας. Η χωρητικότητα του γυμναστηρίου είναι 2.600 θέσεων.Χαλκιοπούλειο Γυμναστήριο Λαμίας www.stadia.gr  

 Ιστορικό 
Το Κλειστό Γυμναστήριο χτίστηκε το 1995 και πήρε το όνομά του από τον Μιλτιάδη Χαλκιόπουλο, ο οποίος δώρισε την έκταση για την ανέγερσή του.
Συνολικά το «ΔΑΚ Λαμίας» στο οποίο βρίσκεται διαθέτει επίσης γήπεδο ποδοσφαίρου,  ανοιχτό γήπεδο αντισφαίρισης, ανοιχτά γήπεδα καλαθοσφαίρισης, πετοσφαίρισης και χειροσφαίρισης, αίθουσα αθλημάτων επαφής (τάε κβο ντο, τζούντο, καράτε, παγκράτιο, κ.α.) και αίθουσα τοξοβολίας. www.lamia.gr Το Κλειστό Γυμναστήριο μπορεί να φιλοξενήσει αγώνες καλαθοσφαίρισης, πετοσφαίρισης και χειροσφαίρισης και ανήκει στο Δήμο Λαμιέων, όπως και οι υπόλοιπες εγκαταστάσεις του ΔΑΚ Λαμίας.

 Αθλητικές χρήσεις 
 Αγώνες μπάσκετ 
Το Χαλκιοπούλειο Γυμναστήριο φιλοξένησε το Φάιναλ-4 του Κύπελλο Ελλάδας καλαθοσφαίρισης ανδρών το 1995 και το 2004. Επίσης φιλοξένησε μερικούς αγώνες της φάσης ομίλων του Παγκόσμιου Πρωταθλήματος Καλαθοσφαίρισης Κ19 του 1995. 

Το γήπεδο είναι η έδρα του Ιωνικού Λαμίας. Έχει χρησιμοποιηθεί επίσης ως έδρα του Πανελληνίου Γ.Σ. την περίοδο 2010-11 για τους εντός έδρας αγώνες του, τόσο στις εγχώριες διοργανώσεις όσο και στο Γιούροκαπ.Στη Λαμία η έδρα του Πανελλήνιου! www.contra.gr  Η ΑΕΚ χρησιμοποίησε επίσης το γήπεδο ως έδρα κατά την περίοδο 2002-03 της Ευρωλίγκας,ΑΕΚ - Μπενετόν 90-94 www.tanea.gr  καθώς τα μεγάλα γήπεδα στην Αθήνα δεν ήταν διαθέσιμα, λόγω της ανακαίνισής τους για τους Θερινούς Ολυμπιακούς Αγώνες του 2004.

 Αγώνες βόλεϊ 
Στο Χαλκιοπούλειο φιλοξενήθηκε ο τελικός του Κύπελλο Ελλάδας πετοσφαίρισης ανδρών το 1997.
Αποτελεί την έδρα της γυναικείας ομάδας βόλεϊ «Α.Ο. Λαμία 2013», ΑΟ Λαμίας 2013 - Προφίλ Ομάδας www.volleyball.gr  που συμμετέχει στο Πρωτάθλημα Ελλάδας από την περίοδο 2021-22.

Το Κλειστό γυμναστήριο αποτελεί επίσης την έδρα ομάδων μικρότερων κατηγοριών τόσο του μπάσκετ, όσο και του βόλεϊ.

 Παραπομπές 

 Εξωτερικοί σύνδεσμοι - Πηγές 
 Κλειστό Χαλκιοπούλειο Γυμναστήριο Λαμίας www.lamiasports.com
 ΔΑΚ «Χαλκιοπούλειο» (Κλειστό Γυμναστήριο) www.lamia.gr

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Λαμία